Einn besti hjólreiðamaður landsins slasaðist alvarlega á baki í fjallabrunskeppni í Úlfarsfelli í gær. Stjórnarmaður í Hjólreiðasambandi Íslands segir að skoða verði málið nánar, ekki séu til verkferlar hjá sambandinu til að bregðast við slysum sem þessu.
Slysið varð um hádegisbil í gær. Viðstöddum varð strax ljóst að um alvarlegt slys var að ræða. Sá slasaði, sautján ára gamall piltur. var fluttur með þyrlu Landhelgisgæslunnar á Landspítalann í Fossvogi þar sem áverkar hans voru metnir þess eðlis að ekki væri óhætt að flytja hann landleiðina. Slysið varð í bikarmóti í fjallabruni en Hjólreiðasamand Reykjavíkur sem hélt mótið tók ákvörðun um að aflýsa því þegar slysið varð. Björgvin Tómasson, meðstjórnandi Hjólreiðasamband Íslands var á staðnum, hann segir að öll viðbrögð eftir slysið hafi verið til fyrirmyndar. Ekki er ljóst hver líðan hins slasaða er.
Við fengum fréttir seinnipartinn í gær að það yrði aðgerð og að nóttin yrði löng.
Var þetta vanur hjólreiðamaður sem lenti í þessu slysi? Einn besti hjólari landsins.
Hjólreiðasamband Íslands er ekki með sérstaka ferla þegar það kemur að slíkum slysum þar sem þau eru sjaldgæf.
Þetta er hlutur sem þarf að skoða frá öllum hliðum þegar svona gerist. Þessi braut er búin að vera notuð mjög lengi og guð sé lof ekkert sem hefur gerst fram af því. En þessir ferlar þurfi kannski að vera til.
Um fjörtíu manns urðu vitni af slysinu og var þeim boðin áfallahjálp af Rauða kross Íslands í gærkvöldi.
Það var öllum boðið sem voru þarna. Það komu þarna nokkrir keppendur með foreldrum og brautarverðir þannig þetta var virkilega góð stund og þarft framtak að geta boðið fólki upp á svona ef það vill opna sig og tala.